*Likumprojekts*

**Grozījumi Publisko iepirkumu likumā**

Izdarīt Publisko iepirkumu likumā (Latvijas Vēstnesis, 2016, 254. nr.) šādus grozījumus:

1. Papildināt 3. pantu ar (71) daļu šādā redakcijā:

“(71) Šo likumu nepiemēro Meža likuma 4. panta (22) daļā minētajā gadījumā.”

2. Papildināt 51.pantu ar astoto daļu šādā redakcijā:

“(8) Pasūtītājs iepirkuma procedūras dokumentos norāda izšķirošo piedāvājuma izvēles kritēriju – nodarbināto zemessargu skaitu uzņēmumā, atbilstoši kuram izvēlēsies piedāvājumu, ja pirms tam, kad pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds. Nodarbināto zemessargu skaitu uzņēmumā kā izšķirošo izvēles kritēriju piemēro, ja to ir iespējams saistīt ar iepirkuma priekšmetu. Piegādātājs pieteikumā vai piedāvājumā norāda to nodarbināto zemessargu skaitu savā uzņēmumā, kuri pēdējā gada laikā zemessarga apmācībā pavadījuši ne mazāk par piecām  darbadienām  un  kopējais mācībās un dienesta uzdevumu izpildē pavadītais dienu skaits pēdējā gada laikā nav mazāks par 20 dienām. Šis kritērijs nav attiecināms uz iepirkumiem, kas saistīti ar Eiropas Savienības fondu līdzekļu apguvi.”

Aizsardzības ministrs Raimonds Bergmanis